Diari Oficial de la Generalitat Valenciana


Sumari del DOGV 3640, del 07-12-1999 (1999/9989)

ORDRE de 8 de novembre de 1999, de la Conselleria d'Agricultura, Pesca i Alimentació, per la qual es regulen els cursos especials de capacitació professional de poda en les diverses modalitats: fruiters de pinyol, cítrics, olivera i vinya.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/11/08/(1)/dof/vci/html**

### Dades del document

Número de DOGV
:   3640

Data del DOGV
:   07-12-1999

Secció del DOGV
:   I. DISPOSICIONS GENERALS

Número del document
:   1999/9989


Data del document
:   08-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ensenyament professional
    * legislació
    * agricultor

ORDRE de 8 de novembre de 1999, de la Conselleria d'Agricultura, Pesca i Alimentació, per la qual es regulen els cursos especials de capacitació professional de poda en les diverses modalitats: fruiters de pinyol, cítrics, olivera i vinya. [1999/X9989]
  
La Conselleria d'Agricultura, Pesca i Alimentació té la funció de desenvolupar programes de formació d'agricultors amb l'objecte d'ampliar-ne la capacitació amb vistes a millorar la viabilitat i rendibilitat de les explotacions agràries de la Comunitat Valenciana. En aquest context es considera que la competitivitat de les explotacions està progressivament determinada pel seu grau de tecnificació, el qual constitueix un dels principals factors per a la millora de la gestió tècnica i econòmica d'aquestes.
  
L'Ordre de 15 de juliol de 1998 determina els requisits per a obtenir el títol d'agricultor, ramader i tècnic qualificat per la Conselleria d'Agricultura, Pesca i Alimentació, entre els quals es troba, de manera primordial, la superació d'una sèrie de cursos de capacitació agrària amb l'objectiu de formar-los per a dirigir tècnicament i gestionar econòmicament les seues explotacions amb un major grau d'eficàcia.
  
Incidint en aquesta línia, es considera convenient impartir cursos d'especialització agrícola dirigits als agricultors, amb l'objectiu d'ampliar la formació professional de poda en les diverses modalitats atenent, fonamentalment, a l'especificitat d'aquestes tècniques, atesa la necessitat de comprensió dels seus fonaments fisiològics i l'adquisició de les habilitats d'execució corresponents.
  
Per això, en ús de les facultats que em confereix la Llei 5/1983, de 30 de desembre, de Govern Valencià,
  
ORDENE
  
Article 1
  
Aquesta disposició conté la regulació específica, conformement es disposa en l'apartat f) de l'article 3 de l'Ordre de 15 de juliol de 1998, dels cursos especials de capacitació professional de poda, amb l'objecte de millorar l'especialització agrària dels agricultors en aquestes tècniques, cosa que evidentment repercutirà en la qualitat de la producció.
  
Article 2
  
La Conselleria d'Agricultura, Pesca i Alimentació, a través de la Direcció General d'Innovació Agrària i Ramaderia, desenvoluparà una sèrie de cursos d'especialització professional en poda en les diverses modalitats, que seran impartits per tècnics amb reconeguts coneixements en la matèria.
  
Els cursos seran de dos tipus, a saber:
  
1. D'especialista professional en poda en alguna de les orientacions següents: fruiters de pinyol, cítrics, olivera i vinya.
  
2. De caps d'equip de podadors en les mateixes orientacions productives de l'apartat 1.
  
La superació d'aquests cursos, els continguts dels quals s'indiquen en l'annex I de l'ordre, amb el compliment dels requisits especificats en els articles 3 i 4, permetrà obtenir el diploma acreditatiu de l'especialització professional en la matèria expedit per la Conselleria d'Agricultura, Pesca i Alimentació.
  
Article 3
  
Per a poder participar en els cursos que es regulen en aquesta disposició cal complir les condicions següents:
  
1. Estar en edat laboral segons la legislació vigent.
  
2. En el cas dels caps d'equip de podadors, haver superat prèviament el curs d'especialista professional en poda de la mateixa orientació.
  
Article 4
  
Per a superar vàlidament els cursos de capacitació serà necessari:
  
1. Haver assistit a la totalitat d'hores lectives de què consta el curs.
  
2. Demostrar l'aprofitament mitjançant una doble prova objectiva teòrica i pràctica que es realitzarà en finalitzar el curs corresponent.
  
Article 5
  
La programació, l'organització dels cursos, la designació del professorat i l'avaluació dels alumnes correspondrà al Servei de Desenvolupament Tecnològic de la Conselleria d'Agricultura, Pesca i Alimentació.
  
Article 6
  
La vàlida superació dels cursos conformement les determinacions de l'article 4 d'aquesta ordre la certificarà la Direcció General d'Innovació Agrària i Ramaderia, amb el control previ de l'assistència i l'aprofitament, i s'expedirà un diploma acreditatiu de l'especialització assolida en la varietat de poda escollida, en el qual constarà el nombre d'hores realitzades en el curs, així com el contingut del programa.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 de novembre de 1999
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
Annex I
  
Curs de poda de fruiters de pinyol
  
Fonaments fisiològics i principis generals de poda: 9 h.
  
Poda de pruneres: 24 h.
  
Poda d'albercoquers: 24 h.
  
Poda de bresquilleres: 24 h.
  
Poda de cirerers: 24 h.
  
Poda de caquis: 24h.
  
Canvi de varietat: 10 h.
  
Instruments de poda, maneig de residus i normes de seguretat: 11 h.
  
Total: 150 hores.
  
Curs de poda de cítrics
  
Fonaments fisiològics i principis generals de poda: 8 h.
  
Poda d'arbres joves: 14 h.
  
Poda d'arbres adults: 40 h.
  
Ratllada: 4 h.
  
Canvi de varietat: 20 h.
  
Instruments de poda, maneig de residus i normes de seguretat: 9 h.
  
Total: 95 hores.
  
Curs de poda d'oliveres
  
Fonaments fisiològics i principis generals de poda: 6 h.
  
Poda de formació: 10 h.
  
Poda de producció: 14 h.
  
Poda de renovació: 12 h.
  
Canvi de varietat: 10 h.
  
Instruments de poda, maneig de residus i normes de seguretat: 8 h.
  
Total: 60 hores.
  
Curs de poda de vinya
  
Fonaments fisiològics i principis generals de la poda: 8 h.
  
Poda en cóp: 8 h.
  
Poda d'emparrats: 12 h.
  
Poda de doble cordó: 6 h.
  
Poda Guyot: 6 h.
  
Poda en verd: 21 h.
  
Altres sistemes de poda: 6 h.
  
Maquinària: 9 h.
  
Canvi de varietat: 8 h.
  
Instruments de poda, maneig de residus i normes de seguretat: 6 h.
  
Total: 90 hores.
  
Curs de cap d'equip de podadors
  
Actualització tecnològica del sector: 6 h.
  
Posada al dia de les tècniques de poda: 6 h.
  
Primers auxilis: 4 h.
  
Maneig de grups: 3 h.
  
Càlcul de pressupostos: 3 h.
  
Contractes laborals i de serveis: 8 h.
  
Total: 30 hores.


Còpia Permalink ELI